Illum il-Kunsill adotta konklużjonijiet dwar id- demokrazija Il-konklużjonijiet jissottolinjaw li fid-dinja tal-lum, id-demokrazija qed tiġi sfidata u ddubitata. Waqt li d-demokrazija għadha b'saħħitha f'bosta pajjiżi, f'oħrajn hemm xejra li qed tiżdied lejn tmexxija awtoritarja. Il-Kunsill jinnota li l- isfidi għad-demokrazija huma varji u jeħtieġ li jiġu miġġielda b'mod urġenti u komprensiv Għaxar snin wara l-aħħar konklużjonijiet tal-Kunsill dwar l-appoġġ għad-demokrazija fir-Relazzjonijiet Esterni tal-UE, l-UE ġġedded l-impenn tagħha lejn id-demokrazija f'kuntest globali mibdul b'mod sinifikanti. Wieħed mill-għanijiet tal-azzjoni esterna tal-UE huwa li jmexxi 'l quddiem id-demokrazija, l-istat tad-dritt, l-universalità u l-indiviżibbiltà tad-drittijiet tal-bniedem u l-libertajiet fundamentali, kif imsemmi fl-Artikolu 21 tat-Trattat. Imsejjes fuq l-Istrateġija Globali tal-UE, it-tisħiħ tad-demokrazija barra mill-UE huwa wkoll fl-interess strateġiku tal-Unjoni, billi jikkontribwixxi għall-aspetti fil-qalba tal-Politika Estera u ta' Sigurtà Komuni tal-UE (il-multilateraliżmu, l-iżvilupp, il-paċi u s-sigurtà, il-migrazzjoni). Il-Kunsill qabel li jkompli jiżviluppa komuni u prattiku biex jippromwovi xejriet pożittivi u jindirizza sfidi ġodda u komuni għad-demokrazija. Aqra t-test sħiħ tal-konklużjonijiet tal-Kunsill dwar id-demokrazija Qafas Strateġiku u Pjan ta' Azzjoni tal-UE dwar id-Drittijiet tal-Bniedem u d-Demokrazija, 25/06/2012 Ara l-paġna tal-laqgħa